Kajaba kuwi manut kapitayan masyarakat jawa, jenis tari persembahan iki mujudake caos sembah bektine masyarakat marang Dhanyang Sumara Bumi ing sukune Gunung Merapi, awujud sesaji. Ing antarane yaiku kyai Sapu Jagad, nyai Gadhung Mlati, kyai Krincing Wesi, branjang Kawat, lan sapanunggalane. Nadyan upacara sesaji sing luwih gedhe wis ditindakake dening kraton Ngayogyakarta, yaiku ing upacara sesaji labuhan gunung merapi. Sesaji tumpeng wilujengan, komplit salawuhe, sekul gurrih, ingkung sarta jajan pasar sing wis diseleh ing lincak dhuwur saka pring sing dawa sarta diwenehi pasren janur kuning.